Centaurus X-3

Centaurus X-3 je pulzujúci zdroj röntgenového žiarenia 4U 1118-60, opticky stotožnený so zákrytovou premennou hviezdou (obežná perióda 2,087 d, zákryt zdroja röntgenového žiarenia trvá 0,488 d). Optická zložka je obor alebo nadobor spektrálneho typu B0 (Krzeminského hviezda). Vzdialenosť sústavy od nás je 5 - 10 kpc. Zdrojom röntgenového žiarenia je pravdepodobne rotujúca neutrónová hviezda s hmotnosťou 0,65 - 0,83 Mסּ. Doba obehu Centaurus X-3 sa zmenšuje o zlomok 10-3 až 10-5 za rok, po 1000 rokoch by mal preto zdroj dopadnúť na hlavnú hviezdu.

Súhvezdie Kentaur
Neutrónové hviezdy
Röntgenové dvojhviezdy